Oʻzbekiston Respublikasi Qurolli Kuchlariga 25 yil

„Oʻzbekiston Respublikasi Qurolli Kuchlariga 25 yil“ esdalik nishoni bilan davlatimiz mudofaa qudratini mustahkamlash va Qurolli Kuchlarni barpo etishga salmoqli hissa qoʻshgan shaxslar, yuqori professional mahorati, harbiy va vatanparvarlik burchiga sadoqatini namoyon etgan harbiy xizmatchilar, jumladan, Oʻzbekiston Respublikasi mustaqilligi va hududiy yaxlitligini himoya qilish boʻyicha jangovar harakatlarda ishtirok etgan, zaxiraga boʻshatilgan yoki isteʼfoga chiqarilgan harbiy xizmatchilar, shuningdek, harbiy hamda xizmat burchini bajarishda halok boʻlgan yoxud yarador boʻlgan va shikastlangan Oʻzbekiston Respublikasi Qurolli Kuchlarining harbiy xizmatchilari taqdirlanadilar„Oʻzbekiston Respublikasi Qurolli Kuchlariga 25 yil“ esdalik nishoni taʼsis etildi Oʻzbekiston Respublikasi Prezidentining 2016-yil 28-noyabrdagi PF-4859-sonli Farmoni.

 Tavsifi 
 „Oʻzbekiston Respublikasi Qurolli Kuchlariga 25 yil“ esdalik nishoni 0,25 mikron qalinlikdagi oltin bilan qoplangan mis qotishmasidan tayyorlanadi va diametri 34 millimetrli doira shaklida boʻladi.
 Esdalik nishonining old tomoni markazida taralayotgan quyosh nurlari fonida Amir Temur haykali tasvirlangan. Uning orqa tomonida Shahrisabz shahrida joylashgan qadimgi Oqsaroy majmuasi peshtoqi aks ettirilgan. Esdalik nishonining yuzasida tasvirlangan haykalning oʻng va chap tomonida Oʻzbekiston Respublikasi Qurolli Kuchlari tashkil etilgan yil va yubiley yili 1992 — 2017 raqamlari aks ettirilgan.
 Esdalik nishonining aylanasi boʻylab „OʻZBeKISTON RESPUBLIKASI QUROLLI KUCHLARIGA“ soʻzlari, pastki qismi markazida esa ikkita sakkiz qirrali yulduz oraligʻida „25 YIL“ yozuvi aks etgan.
 Esdalik nishonining orqa tomonida Oʻzbekiston Respublikasining Davlat gerbi, pastki qismining markazida „2017“ yozuvi tasvirlangan. Tasvirlar va yozuvlar qabariqdir. Esdalik nishonining old va orqa tomonlarining chetlari qabariq doira bilan oʻralgan.
 Yana qarang 
 Oʻzbekiston Respublikasining orden va medallari
 Oʻzbekiston hukumatining mukofotlari
 Oʻzbekiston davlat imtiyozli mukofotlari
 Manbalar 

 Havolalar 
 „Oʻzbekiston Respublikasi Qurolli Kuchlariga 25 yil“ esdalik nishonlari topshirildi 
 „Vatan himoyachilari kuni“ga bagʻishlangan tadbir oʻtkazildi

Turkum:Oʻzbekiston koʻkrak nishonlari